Blaze7451/Wiki-th-20250601 huggingface dataset:
หฺวัง จื่อเทา

หฺวัง จื่อเทา (黄子韬; เกิด 2 พฤษภาคม ค.ศ. 1993) หรือเป็นที่รู้จักในชื่อ เทา (Tao) เป็นนักร้อง นักแต่งเพลง แร็ปเปอร์ นักแสดง นายแบบ และนักธุรกิจชาวจีน หฺวังเป็นอดีตสมาชิกของเอ็กโซ วงบอยแบนด์เกาหลีใต้-จีน และกลุ่มย่อยเอ็กโซ-เอ็ม 
หลังออกจากวง เขาเปิดตัวเป็นศิลปินเดี่ยวใน พ.ศ. 2558 ด้วยมินิอัลบั้ม TAO ภายใต้ชื่อใหม่ ซี.เทา และเปิดตัวทางการแสดงเป็นครั้งแรกในภาพยนตร์เรื่อง ยูอาร์มายซันไชน์ ต่อมาได้รับการยอมรับจากบทบาทการแสดงใน นิโกชีเอเตอร์ ทางช่องหูหนาน และ เดอะไบรทิสต์สตาร์อินเดอะสกาย ทางช่องอ้ายฉีอี้
หฺวังอยู่ในรายชื่อ "คนดังที่มีรายได้สูงสุด" ในอันดับที่ 25 ของ ฟอบส์ ไชนาเซเลบริตี 100 ประจำปี พ.ศ. 2560 อันดับที่ 35 ในปี พ.ศ. 2562 และอันดับที่ 37 ในปี พ.ศ. 2563

**อ้างอิง**
หมวดหมู่:นักร้องชายชาวจีน
หมวดหมู่:นักแสดงภาพยนตร์ชายชาวจีน
หมวดหมู่:นักร้องเคป็อปชาวจีน
หมวดหมู่:บุคคลจากชิงเต่า
หมวดหมู่:สมาชิกของเอ็กโซ
สุเหร่าลูบุกเบาก์

สุเหร่าลูบุกเบาก์ (Surau Lubuk Bauk) เป็นสุเหร่าหรือสถานที่รวมตัวทางศาสนาอิสลามแบบอินโดนีเซีย ตั้งอยู่ในนาการีลูบุกเบาก์ ตำบลบาตีปุฮ์บารูวะฮ์ อำเภอตานะฮ์ดาตาร์ จังหวัดสุมาตราตะวันตก สร้างขึ้นในปี ค.ศ. 1896 และสร้างเสร็จสิ้นในปี ค.ศ. 1901
สุเหร่านี้สร้างขึ้นด้วยสถาปัตยกรรมแบบมีนังกาเบาซึ่งมียอดหลังคาโค้งเว้าและปลายแหลมอันเป็นเอกลักษณ์ อาคารของสุเหร่านั้นสร้างด้วยไม้ และถึงแม้พื้นที่ที่สุเหร่าตั้งจะเกิดแผ่นดินไหวและลมแรงแต่สุเหร่ายังคงไม่ได้รับความเสียหายใด ๆ 
สุเหร่านี้ในปัจจุบันได้รับการขึ้นทะเบียนเป็นโบราณสถานอนุรักษ์ภายใต้การดูแลของสำนักงานอนุรักษ์มรดกโบราณบาตูซังการ์ (Batusangkar Ancient Heritage Conservation Agency; BPPP) และในปัจจุบันเป็นหนึ่งในสถานที่ท่องเที่ยวหลักของชุมชนในอำเภอตานะฮ์ดาตาร์

**อ้างอิง**
ลูบุกเบาก์
หมวดหมู่:สถาปัตยกรรมมีนังกาเบา
หมวดหมู่:สิ่งก่อสร้างในจังหวัดสุมาตราตะวันตก
หมวดหมู่:มัสยิดในประเทศอินโดนีเซีย

อินดนซย
หมวดหมู่:ศาสนสถานในประเทศอินโดนีเซีย
หมวดหมู่:ศาสนาอิสลามในประเทศอินโดนีเซีย
เจ้าชายยูเลียน ดยุกแห่งฮัลลันด์

เจ้าชายยูเลียน ดยุกแห่งฮัลลันด์ (Prins Julian Hertig av Halland) ประสูติเมื่อวันที่ 26 มีนาคม พ.ศ. 2564 เป็นพระโอรสพระองค์ที่ 3 ใน เจ้าฟ้าชายคาร์ล ฟิลิปแห่งสวีเดน และเจ้าหญิงโซเฟีย ดัชเชสแห่งแวร์มลันด์ พระราชนัดดาใน สมเด็จพระราชาธิบดีคาร์ลที่ 16 กุสตาฟแห่งสวีเดน กับสมเด็จพระราชินีซิลเวียแห่งสวีเดน ทรงอยู่ในลำดับที่ 7 ในการสืบราชสันตติวงศ์ ถัดจาพระเชษฐา 2 พระองค์ คือ เจ้าชายอเล็กซันเดอร์ ดยุกแห่งเซอเดร์มันลันด์ และ เจ้าชายกาเบรียล ดยุกแห่งดอลาร์นา
โดยพระอิสริยยศ ดยุกแห่งฮัลลันด์ เคยเป็นของเจ้าชายเบร์ติล ดยุกแห่งฮัลลันด์ ซึ่งเป็นพระปิตุลา (อาชาย) ในสมเด็จพระราชาธิบดีคาร์ลที่ 16 กุสตาฟ

**แหล่งข้อมูลอื่น**
  เจ้าชายยูเลียน ดยุกแห่งฮัลลันด์

หมวดหมู่:บุคคลที่เกิดในปี พ.ศ. 2564
หมวดหมู่:เจ้าชายสวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
หมวดหมู่:พระราชวงศ์ที่ทรงพระเยาว์
ฟุตบอลโลก 2022 รอบคัดเลือก โซนยุโรป – กลุ่ม เอช

การแข่งขัน ฟุตบอลโลก 2022 รอบคัดเลือก โซนยุโรป กลุ่ม เอช เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม จี ประกอบไปด้วยหกทีม: โครเอเชีย, ไซปรัส, มอลตา, รัสเซีย, สโลวาเกีย และ สโลวีเนีย แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)

**ตารางคะแนน**

**แมตช์**
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST,refn|group=note|CET (UTC+1) สำหรับนัดจนถึงวันที่ 27 มีนาคม และตั้งแต่วันที่ 31 ตุลาคม (นัดที่ 1–2 และ 9–10), และ CEST (UTC+2) สำหรับนัดตั้งแต่วันที่ 28 มีนาคม ถึง 30 ตุลาคม พ.ศ. 2564 (นัดที่ 3–8). ตามรายชื่อโดยยูฟ่า (เวลาท้องถิ่น, if different, are in parentheses)
----
----
----
----
----
----
----
----
----

**ผู้ทำประตู**

**หมายเหตุ**

**อ้างอิง**

**แหล่งข้อมูลอื่น**
Official FIFA World Cup website
** Qualifiers – Europe date=2019-04-17 , FIFA.com- European Qualifiers, UEFA.com
กลุ่ม เอช
วัดสว่างแสงจันทร์

วัดสว่างแสงจันทร์ อาจหมายถึง- วัดสว่างแสงจันทร์ จังหวัดขอนแก่น- วัดสว่างแสงจันทร์ จังหวัดเพชรบูรณ์- วัดสว่างแสงจันทร์ จังหวัดร้อยเอ็ด- วัดสว่างแสงจันทร์ จังหวัดสกลนคร- วัดสว่างแสงจันทร์ จังหวัดอุดรธานี
ฆูเชคัต

ฆูเชคัต (Хушекат) เป็นหมู่บ้านในแคว้นซุฆด์ ภาคเหนือของประเทศทาจิกิสถาน โดยเป็นส่วนหนึ่งของจามออัตอัยนีในเขตอัยนี

**อ้างอิง**
หมวดหมู่:สถานที่ที่มีประชากรในแคว้นซุฆด์
อำเภอฟัรอุลอุดัยน์

ฟัรอุลอุดัยน์ (فرع العُدين) เป็นอำเภอของเขตผู้ว่าการอิบบ์ ประเทศเยเมน ใน พ.ศ. 2546 อำเภอนี้มีประชากร 89,011 คน

**อ้างอิง**
ฟัรอุลอุดัยน์
ชูนิเบียว

ชูนิเบียว (Chūnibyō) หรือเรียกอย่างย่อว่า "เบียว" เป็นศัพท์ภาษาญี่ปุ่นที่ใช้พูดกันอย่างไม่เป็นทางการในการบรรยายวัยรุ่นที่มีภาวะหลงผิดคิดตนเขื่อง ซึ่งต้องการที่จะโดดเด่น โดยทำให้ตนเชื่อว่าตนมีความรู้ที่ซ่อนอยู่หรือมีพลังลึกลับ ศัพท์คำนี้เป็นที่นิยมจากไลต์โนเวลและอนิเมะเรื่อง รักสุดเพี้ยนของยัยเกรียนหลุดโลก! โดยมีความหมายตรงตัวว่า "โรคป่วย ม.2"
ศัพท์คำนี้ได้รับการประดิษฐ์ขึ้นโดยฮิการุ อิจูอิง นักจัดรายการวิทยุชาวญี่ปุ่นในปี พ.ศ. 2542 ที่เขาใช้บรรยายความใฝ่ฝันแบบเด็ก ๆ ของนักเรียนระดับประถมศึกษาราวกับว่าเป็นอาการของโรคบางอย่าง ในปี พ.ศ. 2552 อิจูอิงได้ออกแถลงการณ์ปฏิเสธแนวคิดนี้ เนื่องจากได้มีการเปลี่ยนแปลงแนวคิดจากข้อสังเกตเบาสมองกลายเป็นสิ่งที่ได้รับการศึกษาอย่างจริงจังในจิตวิทยา ในปี พ.ศ. 2551 เฮียวยะ ซาเองามิ นักเขียนไลต์โนเวล ได้เขียนหนังสือชื่อ Chūnibyō Toriatsukai Setsumei Sho หรือ "คู่มือชูนิเบียว" ที่เขาได้ระบุประเภทของชูนิเบียวไว้สามแบบคือ พวกดีเคเอ็นหรือ โดกีว ที่ทำตนเหมือนอันธพาล, พวกวัฒนธรรมย่อยที่มักต่อต้านแนวโน้มกระแสหลัก, และพวกตาแห่งความชั่วร้ายที่ปรารถนาพลังพิเศษ

**ดูเพิ่ม**
 วัยรุ่น- การเลือกปฏิบัติต่อคนที่อยู่วัยเด็ก- พฤติกรรมต่อต้านสังคม- ความเอนเอียงทางประชาน

**อ้างอิง**
หมวดหมู่:คำและวลีภาษาญี่ปุ่น
หมวดหมู่:ความผิดปกติทางจิต
เซียร์เกย์ โรโกชิน

เซียร์เกย์ นิโคลาเยวิช โรโกชิน (Серге́й Николаевич Рогожин; Sergey Nikolayevich Rogozhin; 6 กรกฎาคม ค.ศ. 1956 – 31 พฤษภาคม ค.ศ. 1983) เป็นนักกีฬาขี่ม้าและแชมป์โอลิมปิกชาวโซเวียต เขาได้รับรางวัลเหรียญทองของประเภททีมจากการแข่งอีเวนติงในโอลิมปิกฤดูร้อน 1980 ที่มอสโก

**อ้างอิง**
หมวดหมู่:นักกีฬาขี่ม้าชายชาวรัสเซีย
หมวดหมู่:นักกีฬาขี่ม้าชายชาวโซเวียต
หมวดหมู่:นักกีฬาสหภาพโซเวียตที่ได้เหรียญทองโอลิมปิก
มาร์ส เรด

มาร์ส เรด (MARS RED) เป็นซีรีส์อนิเมะโทรทัศน์ญี่ปุ่น ผลิตโดยสตูดิโอ ซิกนัลเอ็มดี เนื้อเรื่องอิงจากละครเวทีแบบถือบทอ่านที่เขียนบทโดยบุงโอะ ฟูจิซาวะ ออกอากาศตั้งแต่วันที่ 6 เมษายนถึง 29 มิถุนายน พ.ศ. 2564 

**ตัวละคร**
Maeda Yoshinobu

Kurusu Shutaro
Voiced by|ฮิเดโนริ โทกูยามะ (ละครเวทีปี พ.ศ. 2556), ยูตะ ฟูรูกาวะ (ละครเวทีปี พ.ศ. 2558), ทาซูกุ ฮาตานากะ (อนิเมะ)
Yamagami Tokuichi

Suwa
Voiced by|เค็นอิจิ ซูซูมูระ (ละครเวทีปี พ.ศ. 2556 และ พ.ศ. 2558, อนิเมะ)
Takeuchi
Voiced by|อากิระ อิชิดะ (ละครเวทีปี พ.ศ. 2556 และ พ.ศ. 2558, อนิเมะ)
Nakajima Sōnosuke

Defurotto
Voiced by|มิยูกิ ซาวาชิโระ (ละครเวทีปี พ.ศ. 2556 และ พ.ศ. 2558, อนิเมะ)
Shirase Aoi
Voiced by|มินามิ (ละครเวทีปี พ.ศ. 2556), อากิ อาซากูระ (ละครเวทีปี พ.ศ. 2558), ฟูมิโกะ โอริกาซะ (อนิเมะ)
Misaki
Voiced by|อายาฮิ ทากางากิ 
Tenmaya Shin'nosukei
Voiced by|ซาจิ โคกุริว
Rūfasu Guren
Voiced by|มาโกโตะ ฟูรูกาวะ

**รูปแบบต่าง ๆ**

**มังงะ**
มังงะดัดแปลงจากบทละครเวทีแบบถือบทอ่าน วาดโดยเคมูระ คาราคาระ ได้มีการประกาศตีพิมพ์ในนิตยสารคอมิกการ์เดนรายเดือนตั้งแต่วันที่ 4 มกราคม พ.ศ. 2563

**อนิเมะ**
เมื่อวันที่ 6 กุมภาพันธ์ พ.ศ. 2563 บริษัท โยมิอูริทีวี จำกัด ได้ประกาศโปรเจกต์ครบรอบ 50 ปี เป็นซีรีส์อนิเมะโทรทัศน์เรื่องใหม่ที่กำกับโดยโคเฮ ฮาตาโนะ ซึ่งจะร่วมผลิตกับฟันนิเมชัน ซีรีส์อนิเมะสร้างโดยสตูดิโอซิกนัลเอ็มดี จุนอิจิ ฟูจิซากุรับหน้าที่เขียนบท ยาการิ ทาเกอูจิรับหน้าที่ออกแบบตัวละครโดยดัดแปลงจากต้นแบบของเคมูระ คาราคาระ และโทชิยูกิ มูรานากะรับผิดชอบดนตรีประกอบของอนิเมะ อนิเมะมีกำหนดออกอากาศในวันที่ 6 เมษายน พ.ศ. 2564 ทางช่อง ytv และช่องอื่น ๆ เพลงเปิดคือเพล "เซเม โนะ อาเรีย" โดยวงวางักกิแบนด์  ส่วนเพลงปิดคือเพลง "ON MY OWN" โดยไฮด์ อนิเมะตอนแรกฉายล่วงหน้าก่อนฉายจริงทางฟันนิเมชันหนึ่งสัปดาห์ก่อนการออกอากาศจริงในประเทศญี่ปุ่น ทั้งแบบมีซับไตเติลและแบบมีเสียงพากย์ภาษาอังกฤษ ส่วนในภูมิเอเชียตะวันออกเฉียงใต้มีการฉายล่วงหน้าในวันเดียวกันทางปีลีปีลี

**เกมมือถือ**
เกมแนวผจญภัยบนสมาร์ตโฟนเล่นฟรีชื่อเกมว่า MARS RED: Kawataredoki no Uta ได้รับการประกาศสร้างในวันที่ 20 กุมภาพันธ์ พ.ศ. 2564 เกมจะพัฒนาโดยบริษัท D-techno และบุงโอะ ฟูจิซาวะ ผู้ให้กำเนิดแฟรนไชส์นี้จะสร้างเนื้อรื่องออริจินัลใหม่สำหรับเกม

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะ - เว็บไซต์ทางการของอนิเมะ date=2020-02-06  
*23889
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:วิดีโอเกมเล่นฟรี
หมวดหมู่:เกมสำหรับไอโอเอส
หมวดหมู่:การ์ตูนญี่ปุ่นแนวโชเน็ง
หมวดหมู่:แวมไพร์ในการ์ตูนญี่ปุ่น
หน่วยความมั่นคง

หน่วยความมั่นคง (Security Service) ชื่ออื่นว่า เอ็มไอ5 (MI5) หมายถึง ข่าวกรองทหาร แผนก 5 (Military Intelligence, Section 5) เป็นหน่วยงานความมั่นคงและต่อต้านข่าวกรองภายในของสหราชอาณาจักร หน่วยงานนี้ พร้อมด้วยหน่วยข่าวกรองลับ (Secret Intelligence Service: SIS), กองบัญชาการสื่อสารของรัฐบาล (Government Communications Headquarters: GCHQ), และสำนักข่าวกรองกลาโหม (Defence Intelligence: DI) ประกอบกันเป็นส่วนหนึ่งของกลไกลข่าวกรองของสหราชอาณาจักร ผู้บริหารหน่วยงานนี้  คือ คณะกรรมการข่าวกรองร่วม (Joint Intelligence Committee: JIC) และหน่วยงานนี้อยู่ในบังคับของพระราชบัญญัติหน่วยความมั่นคง 1989 (Security Service Act 1989) หน่วยงานนี้ได้รับมอบหมายให้พิทักษ์รักษาระบอบประชาธิปไตยแบบมีรัฐสภาและผลประโยชน์ทางเศรษฐกิจของบริเตน รวมถึงต่อต้านการก่อการร้ายและต่อต้านจารกรรมภายในสหราชอาณาจักร
ในประชาคมราชการ หน่วยงานนี้เรียกอย่างลำลองว่า บ็อกซ์ (Box) หรือ บ็อกซ์ 500 (Box 500) ตามที่อยู่อย่างเป็นทางการสมัยสงคราม คือ ตู้ไปรษณีย์เลขที่ 500 ส่วนที่อยู่ปัจจุบัน คือ ตู้ไปรษณีย์เลขที่ 3255 ลอนดอน SW1P 1AE

**อ้างอิง**
หมวดหมู่:หน่วยสืบราชการลับ
หมวดหมู่:รัฐบาลสหราชอาณาจักร
เอกกมล คีรีวัฒน์

เอกกมล คีรีวัฒน์ (เกิด 26 พฤษภาคม พ.ศ. 2488) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตกรรมการธนาคารไทยพาณิชย์ อดีตรองผู้ว่าการธนาคารแห่งประเทศไทย และอดีตเลขาธิการคณะกรรมการกำกับหลักทรัพย์และตลาดหลักทรัพย์

**ประวัติ**
เอกกมล เกิดเมื่อวันที่ 26 พฤษภาคม พ.ศ. 2488 สำเร็จการศึกษาระดับปริญญาตรี (เกียรตินิยม) ด้านเศรษฐศาสตร์จาก Dartmouth College ประเทศสหรัฐอเมริกา และปริญญาโทด้านบริหารธุรกิจ (การเงิน) จาก Harvard Graduate School of Business Administration มหาวิทยาลัยฮาร์วาร์ด ประเทศสหรัฐอเมริกา

**การทำงาน**
เอกกมล คีรีวัฒน์ เคยทำงานเป็นเลขาธิการคณะกรรมการกำกับหลักทรัพย์และตลาดหลักทรัพย์ ในระหว่างปี 2535 - 2538 เป็นเลขาธิการคนแรกของ ก.ล.ต. เป็นประธานบริษัทเอกชนหลายแห่ง อาทิ บริษัท เค.ซี. พร็อพเพอร์ตี้ จำกัด (มหาชน) บริษัท หลักทรัพย์ ซีมิโก้ จำกัด (มหาชน) 
เขาเป็นกรรมการธนาคารแห่งประเทศไทย ในระหว่างปี 2540 - 2543 หลังจากนั้นได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในสังกัดพรรคประชาธิปัตย์ ลำดับที่ 11 และได้รับเลือกตั้ง เป็น ส.ส.สมัยแรก ในสภาผู้แทนราษฎรไทย ชุดที่ 21

**อ้างอิง**
หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากมหาวิทยาลัยฮาร์วาร์ด
Neodiplostomum

Neodiplostomum เป็นสกุลหนอนตัวแบนที่อยู่ในวงศ์ Diplostomidae
สกุลมีการกระจายพันธุ์เกือบทั่วโลก
สปีชีส์:
*Neodiplostomum aluconis Tubangui, 1933
*Neodiplostomum americanum
*Neodiplostomum attenuatum (von Linstow, 1906)
*Neodiplostomum auritum (Dujardin, 1845)
*Neodiplostomum canaliculatum (Nicoll, 1914)
*Neodiplostomum conicum Dubois, 1937
*Neodiplostomum ellipticum (Brandes, 1888) LaRue, 1926
*Neodiplostomum elongatum Soota & Srivastava, 1969
*Neodiplostomum haliaetum Yang, 1965
*Neodiplostomum intermedium
*Neodiplostomum major Dubinina, 1950
*Neodiplostomum microcotyle Dubois, 1937
*Neodiplostomum morchelloides Semenov, 1927
*Neodiplostomum obscurum Dubois, 1937
*Neodiplostomum oriolinum Oshmarin, 1963
*Neodiplostomum spathoides Dubois, 1937
*Neodiplostomum spathula (Creplin, 1829) La Rue, 1926
*Neodiplostomum spathulaeforme (Brandes, 1888) Railliet, 1919
*Neodiplostomum toruligenitale
*Neodiplostomum travassosi Dubois, 1937

**อ้างอิง**
หมวดหมู่:Diplostomidae
หมวดหมู่:สัตว์
Neodiplotrema

Neodiplotrema เป็นสกุลหนอนตัวแบนที่อยู่ในวงศ์ Didymozoidae
สปีชีส์:
*Neodiplotrema pelamydis (Yamaguti, 1938)

**อ้างอิง**
หมวดหมู่:Didymozoidae
หมวดหมู่:สัตว์
Neocyamus

Neocyamus เป็นสกุล amphipod ที่อยู่ในวงศ์ Cyamidae
สปีชีส์:
*Neocyamus physeteris (Pouchet, 1888)

**อ้างอิง**
หมวดหมู่:Cyamidae
หมวดหมู่:สัตว์
Neochthonius

Neochthonius เป็นสกุลแมงที่อยู่ในวงศ์ Chthoniidae
สปีชีส์:
*Neochthonius amplus (Schuster, 1962)
*Neochthonius imperialis Muchmore, 1996
*Neochthonius stanfordianus Chamberlin, 1929
*Neochthonius troglodytes Muchmore, 1969

**อ้างอิง**
หมวดหมู่:Chthoniidae
หมวดหมู่:พืชดอก
Neocnemis

Neocnemis เป็นสกุลอันดับด้วงที่อยู่ในวงศ์ Curculionidae
สปีชีส์:- Neocnemis occidentalis Crotch, 1867 

**อ้างอิง**
หมวดหมู่:Curculionidae
หมวดหมู่:สัตว์
อทิติ ราว ไฮดารี

อทิติ ราว ไฮดารี (Aditi Rao Hydari), (अदिति राव हैदरी) (28 ตุลาคม พ.ศ. 2521 –) เป็นนักแสดง นักเต้น และนักร้องชาวอินเดียในแนวฮินดี, เตลูกู และทมิฬ 
เธอแจ้งเกิดในวงการบันเทิงเมื่อปี พ.ศ. 2550 จากภาพยนตร์เรื่อง Singaram มีชื่อเสียงและประสบความสำเร็จอย่างสูงสุดจากภาพยนตร์แนวโรแมนติกเรื่อง Yeh Saali Zindagi ในปี พ.ศ. 2554 กำกับโดยสุธี มิชรา และหลังจากนั้นเธอยังมีผลงานการแสดงภาพยนตร์ที่ประสบความสำเร็จมากมาย อาทิ Rockstar (2554), Murder 3 (2556),  Boss (2556) และ  Wazir (2559)
ในปี พ.ศ. 2560 เธอได้แสดงภาพยนตร์เรื่อง Kaatru Veliyidai กำกับโดยมณี รัตนนาม โดยเธอรับบทเป็นแพทย์ที่ชื่อ "ไลลา อับราฮัม" หลังจากเรื่องดังกล่าวออกฉาย ภาพยนตร์ดังกล่าวสามารถทำรายได้อย่างมากในอุตสาหกรรมภาพยนตร์ของอินเดีย

**ประวัติและการศึกษา**
อทิติ ราว ไฮดารี เกิดเมื่อวันที่ 28 ตุลาคม พ.ศ. 2521 ที่ไฮเดอราบาด รัฐเตลังคานา ประเทศอินเดีย เป็นธิดาของอัสซัน ไฮดารีและดีวาห์ ราวห์ นักร้องแนวเพลงพื้นบ้าน บิดาเธอเป็นมุสลิมและเสียชีวิตไปตั้งแต่ปี พ.ศ. 2556 มารดาเธอเป็นฮินดู ต่อมามารดาของเธอเปลี่ยนมานับถือพระพุทธศาสนา เธอมีเชื้อสายเตลูกูจากมารดา เธอจึงเปลี่ยนไปนับถือศาสนาพุทธตามมารดา เธอนั้นเกิดมาในครอบครัวที่มีฐานะ เนื่องจากเธอเป็นหลานสาวของอักบัร ไฮดารี อดีตผู้ว่าการรัฐเตลังคนา และยังเป็นเหลนสาวของมูฮัมหมัด เซราห์ อักบาร์ ไฮดารี อดีตผู้ว่าการจังหวัดอัสซัม (ในสมัยที่อินเดียเป็นบริติชราช)
บิดาและมารดาของเธอหย่าร้างกันตั้งแต่เธออายุได้สองปี หลังจากนั้นมารดาของเธอก็ย้ายจากรัฐเตลังคนาไปอยู่ที่นิวเดลี และทำธุรกิจที่นั่น ส่วนการศึกษานั้นเธอสำเร็จการศึกษาจากวิทยาลัยเลดี ศรี ราม มหาวิทยาลัยเดลี
เธอใช้นามสกุลของทั้งบิดามารดา โดยเธอเคยบอกว่า "มารดาให้กำเนิดเธอ บิดาเธอก็เป็นส่วนนึงในชีวิตที่สำคัญ เธอจึงต้องการใช้สองนามสกุลเพื่อให้เกียรติต่อทั้งบิดาและมารดา"
ชีวิตส่วนตัว เธอสมรสตั้งแต่อายุ 21 ปี กับสัตยาทีป มิชรา นักกฎหมายและนักแสดงชื่อดัง โดยสมรสตั้งแต่ปี พ.ศ. 2547

**ผลงานภาพยนตร์**

**ผลงานเพลง**

**อ้างอิง**
หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวอินเดีย
หมวดหมู่:นักร้องหญิงชาวอินเดีย
หมวดหมู่:บุคคลจากไฮเดอราบาด
หมวดหมู่:ศิษย์เก่าจากมหาวิทยาลัยเดลี
แฟนตาจิโอ

แฟนตาจิโอ (Fantagio; 판타지오) เป็นบริษัทบันเทิงของเกาหลีใต้ บริษัทก่อตั้งขึ้นในเดือนกันยายน พ.ศ. 2551 ในชื่อ NOA Entertainment (ย่อมาจาก "Network of Asia") ก่อนที่จะเปลี่ยนชื่อเป็น Fantagio ในเดือนมิถุนายน พ.ศ. 2554 ในปี พ.ศ. 2555 บริษัทมีรายได้จากการดำเนินงาน 14.1 พันล้านวอน โดยมีรายได้สุทธิ 1.8 พันล้าน (ประมาณ 1.6 ล้านเหรียญสหรัฐ)

**อ้างอิง**
หมวดหมู่:ค่ายเพลงเกาหลีใต้
วัดศรีสินมา

วัดศรีสินมา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนส้ม อำเภอบ้านแพ้ว จังหวัดสมุทรสาคร
วัดศรีสินมาตั้งเมื่อวันที่ 24 มกราคม พ.ศ. 2541 โดยมี นายเท่ง นางอับและนายไพบูลย์ สินมา เป็นผู้บริจาคที่ดิน ผู้ดำเนินก่อสร้างวัดคือ นายสุข แสงอินทร์ นายสอน สนามชัย นายกร ทองกำพร้า นายฟ้อน ทองกำพร้า นายอ่อน ทองกำพร้า และนายสำรอง เบานิด ได้ชักชวนราษฎรบ้านสวนส้มร่วมกันบริจาคทรัพย์สร้างเสนาสนะ เพื่อใช้เป็นที่พักสงฆ์และบำเพ็ญกุศล และผู้ดำเนินการขออนุญาตสร้างวัดคือ นายอุทัย บุญมีรอด นายบุญส่ง พงษ์สวัสดิ์ เป็นไวยาวัจกรและนายจำลอง แทนเจ็ดริ้ว เป็นกรรมการวัด เจ้าอาวาสรูปปัจจุบัน คือ พระครูสังฆรักษ์สิทธิพร ชตงกโร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2541
อาคารและเสนาสนะ ได้แก่ อุโบสถซึ่งภายในประดิษฐานพระประธาน ขนาดหน้าตัก 116 นิ้ว ความสูงตั้งแต่ฐานถึงยอดเกศเปลวเพลิงมีขนาดความสูง 179 นิ้ว กุฏิสงฆ์ จำนวน 4 หลัง เป็นอาคารครึ่งตึกครึ่งไม้ 3 หลัง และตึก 1 หลัง วิหาร กว้าง 3.20 เมตร ยาว 7.20 เมตร เป็นอาคารคอนกรีตเสริมเหล็ก ทรงไทย สร้างเมื่อ พ.ศ. 2542 ซึ่งภายในประดิษฐานพระประธานนามว่า หลวงพ่อพรหมมุนี เนื้อหินทรายแดง สันนิษฐานว่าเป็นพระพุทธรูปสมัยอู่ทอง ศาลาอเนกประสงค์ กว้าง 9.20 เมตร ยาว 21.50 เมตร สร้างเมื่อ พ.ศ. 2535 เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง กุฏิอุบาสิกา 1 หลัง หอกลองไม้ 1 หลัง หอระฆังทรงไทย 1 หลัง และศาลาพักร้อน 1 หลัง

**อ้างอิง**
ศรีสินมา
วัดน้อยเจริญสุข

วัดน้อยเจริญสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพระยา อำเภอนครชัยศรี จังหวัดนครปฐม
จากหลักฐานการสร้างวัดได้จารึกแผ่นเงินแผ่นทองและจารึกไว้ในเจดีย์องค์เก่า เป็นหลักฐานได้ว่าสร้างวัดเมื่อ พ.ศ. 2342 วัดแห่งนี้มีตำนานคู่กับวัดหลวงประชาบูรณะ ว่า ภรรยาหลวงกับภรรยาน้อยที่มีจิตศรัทธาจะสร้างวัดแข่งกัน ภรรยาหลวงจึงสร้างวัดหลวง ส่วนภรรยาน้อยก็สร้างวัดน้อยเจริญสุข และในภายหลังได้มีการเพิ่มเติมชื่อท้ายเข้าไปเพื่อให้เป็นศิริมงคลมากยิ่งขึ้นดังเช่นในปัจจุบัน วัดได้รับพระราชทานวิสุงคามสีมาเมื่อ พ.ศ. 2513
อุโบสถเก่าขนาด 5 ห้อง มีระเบียงและพาไลด้านหน้า มีช่องประตูเข้าเฉพาะทางด้านหน้า 2 ช่อง หลังคาซ้อน 2 ชั้น มุงกระเบื้องเคลือบสี ส่วนหน้าบันปั้นปูนปั้นเป็นลายพันธุ์พฤกษา ด้านข้างมีเสมาหินทรายสีแดงอยู่ภายในซุ้มซีเมนต์ด้านละ 2 ซุ้ม อุโบสถหลังนี้ได้รับการบูรณะแล้วและมีการสร้างอุโบสถใหม่อยู่ด้านหน้าของอุโบสถเก่าหลังนี้

**รายนามเจ้าอาวาส**
 พระอธิการพุก - พระอธิการปอย - พระอธิการขาว - พระอธิการอู๊ด - พระอธิการอยู่ - พระอธิการเนียม - พระอาจารย์สังข์ รำพึงจิต (ผู้ดูแล)- พระพิพัฒน์วิริยาภรณ์ (ผูก ฐิตสทฺโธ) (ผู้รักษาการแทนเจ้าอาวาส)- พระอธิการสินธุ์ ธมฺมสาโร - พระครูสิริชัยคุณ (ปิติ จิตฺตสลฺเลโข) - พระครูสังฆรักษ์ ปุ่น กนฺตสีโล (ผู้รักษาการแทนเจ้าอาวาส)- พระมหาชาญ ชาตวโร ป.ธ.6 - พระมหาเสวย ติสฺสวํโส ป.ธ.7

**อ้างอิง**
หมวดหมู่:โบราณสถานในจังหวัดนครปฐม
น้อยเจริญสุข
พาหนะทางน้ำ

ไฟล์:Tage_Erlander_and_Nikita_Khrushchev_at_Harpsund_1964_(colour).jpg|thumb|350x350px|  เรือพาย เป็นตัวอย่างของพาหนะทางน้ำในยุคแรก
พาหนะทางน้ำ (Watercraft) เป็นยานพาหนะที่ใช้ในน้ำ รวมทั้ง เรือ, เรือกำปั่น, เรือโฮเวอร์คราฟต์ และเรือดำน้ำ พาหนะทางน้ำมักมีความสามารถในการขับเคลื่อน (ไม่ว่าจะโดยการใช้ใบเรือ ใช้ไม้พาย หรือติดเครื่องยนต์) และด้วยเหตุนี้จึงแตกต่างจากอุปกรณ์ธรรมดาที่ลอยได้เพียงอย่างเดียว เช่น แพไม้ไผ่

**ประเภท**
พาหนะทางน้ำส่วนใหญ่มักจะอธิบายว่าเป็นเรือกำปั่นหรือเรือ อย่างไรก็ตาม มีงานฝีมือมากมายที่หลายคนคิดว่าไม่ใช่เรือหรือเรือเช่น กระดานโต้คลื่น (เมื่อใช้เป็นกระดานพาย), หุ่นยนต์ใต้น้ำ, เครื่องบินทะเล และตอร์ปิโด
แม้ว่าโดยทั่วไปแล้วเรือกำปั่นจะมีขนาดใหญ่กว่าเรือ แต่ความแตกต่างระหว่าง 2 ประเภทนี้ไม่ใช่ขนาดใดขนาดหนึ่ง- โดยทั่วไปแล้ว เรือกำปั่นจะเป็นเรือเดินทะเลขนาดใหญ่ ในขณะที่ เรือมีขนาดเล็กกว่าและโดยปกติจะเดินทางบ่อยที่สุดในน่านน้ำภายในหรือชายฝั่ง- หลักการง่าย ๆ คือ "เรือสามารถใส่บนเรือกำปั่นได้ แต่เรือกำปั่นไม่สามารถใส่บนเรือได้" และเรือกำปั่น มักจะ มีขนาดเพียงพอที่จะบรรทุกเรือของตัวเองได้ เช่น เรือชูชีพ เรือบด หรือเรือยนต์เล็ก- กฎหมายและข้อบังคับท้องถิ่น อาจ กำหนดขนาดที่แน่นอน (หรือจำนวนเสากระโดงเรือ) ที่แยกความแตกต่างของเรือกำปั่นออกจากเรือ- ตามเนื้อผ้า เรือดำน้ำ ถูกเรียกว่า "เรือ" บางทีอาจสะท้อนให้เห็นถึงสภาพที่คับแคบ: ขนาดเล็กช่วยลดความจำเป็นในการใช้พลังงานและทำให้จำเป็นต้องดำน้ำตื้น หรือขึ้นผิวน้ำเพื่อนำอากาศเข้าไปในเครื่องยนต์ดีเซลทางทะเล ในขณะที่ในทางตรงกันข้าม เครื่องปฏิกรณ์ในเรือดำน้ำพลังงานนิวเคลียร์ จะจ่ายพลังงานโดยไม่ต้องใช้อากาศและยานดังกล่าวมีขนาดใหญ่กว้างขวางมากขึ้นและจัดเป็นเรือใน กองทัพเรือบางลำ- เรือค้าขาย คือยานลอยน้ำใด ๆ ที่ขนส่งสินค้าเพื่อจุดประสงค์ในการหารายได้ ในบริบทนี้ "สินค้า" ของเรือโดยสารคือผู้โดยสาร
คำว่า "พาหนะทางน้ำ" (ไม่เหมือนคำอย่างเครื่องบิน หรือยานอวกาศ) มักไม่ค่อยใช้เพื่ออธิบายวัตถุใด ๆ แต่เป็นคำที่ใช้ในการรวมหมวดหมู่ที่มีตั้งแต่เจ็ตสกีไปจนถึงเรือบรรทุกเครื่องบิน เรือดังกล่าวอาจใช้ในน้ำเค็มและน้ำจืด เพื่อความสุขการพักผ่อนหย่อนใจการออกกำลังกาย การค้า การขนส่ง หรือภารกิจทางการทหาร

**การใช้งาน**
ไฟล์:Jetboot_Jetski_DM_2007_Krautsand_2.jpg|thumb|245x245px| ฉากแข่งรถของพาหนะทางน้ำส่วนบุคคล
โดยปกติแล้ว จุดประสงค์ของเบื้องหลังการออกแบบและทักษะของเรือเดินทะเลมีไว้เพื่อการศึกษา หรือกิจกรรมยามว่าง, การตกปลาและสกัดทรัพยากร, การขนส่งสินค้าหรือผู้โดยสารและสำหรับการรบหรือการกู้เรือ โดยทั่วไป จุดประสงค์ของพาหนะทางน้ำจะระบุถึงประโยชน์ใช้สอยด้วยภาคย่อยของอุตสาหกรรมการเดินเรือ

**ดูเพิ่ม**

**แหล่งข้อมูลอื่น**
  พิพิธภัณฑ์อารยธรรมแคนาดา - เรือบรรทุกสินค้าพื้นเมืองในแคนาดา-  ประวัติความเป็นมาของเรือบรรทุกสินค้าขนาดเล็กเพื่อการพักผ่อนหย่อนใจ date=2013-12-02 -  เรือบรรทุกสินค้านันทนาการ
หมวดหมู่:สถาปัตยกรรมทางเรือ
หมวดหมู่:การขนส่งทางน้ำ
วัดบางพรหม

วัดบางพรหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองและปากคลองบางพรหม ในตำบลบางช้าง อำเภออัมพวา จังหวัดสมุทรสงคราม และอยู่ฝั่งตรงข้ามกับวัดบางกุ้ง

**ประวัติ**
วัดบางพรหมประกาศตั้งเป็นวัดเมื่อ พ.ศ. 2325 และได้รับพระราชทานวิสุงคามสีมา เมื่อ พ.ศ. 2350 เล่าสืบต่อกันมาว่า มีเจ้าเชื้อพระวงศ์องค์หนึ่งได้ซื้อที่ดินของเอกชนประมาณ 6 ไร่ สร้างวัดขึ้นแล้วตั้งชื่อวัดว่า "วัดบางพรหม" ในสมัยหลวงพ่อกลัดเป็นเจ้าอาวาส และเจ้าอาวาสองค์ต่อมาที่นำความเจริญมาสู่วัดคือ หลวงพ่อแดงและหลวงพ่อรุ่ง ประชาชนได้ร่วมกันบูรณปฏิสังขรณ์วัด ได้ก่อสร้างถาวรวัตถุแก่วัด

**อาคารเสนาสนะ**
อุโบสถอาคารก่ออิฐถือปูนทรงสี่เหลี่ยมผืนผ้า หลังคาเครื่องไม้มุงกระเบื้องลดชั้น 2 ชั้นซ้อนกันชั้นละ 3 ตับ ใบเสมาปูนปั้นรูปหัวเม็ดทรงมัณฑ์ เอวเสมาเหนือฐานบัวคอดกิ่ว ตรงมุมสลักเป็นเศียรนาคใบเสมามีลวดลายคล้ายสังวาลย์ประดับ ภายในอุโบสถประดิษฐานพระประธาน แกะสลักด้วยศิลาแดง ปางมารวิชัย สร้างมาพร้อมกับการสร้างวัด เป็นพระพุทธรูปสมัยอู่ทอง หน้าอุโบสถมีพระพุทธรูปเก่าแก่ทรงเครื่อง
เจดีย์ก่ออิฐถือปูนทรงระฆังตั้งอยู่บนฐานไพทีรูปสี่เหลี่ยมฐานเจดีย์เป็นฐานหน้ากระดานกลมมีบัวซ้อนกัน 5 ชั้น พระพุทธรูปตั้งอยู่โดยรอบฐานเจดีย์ ลักษณะเป็นชิ้นส่วนพระพุทธรูปหินทรายแดงองค์พระพุทธรูปมีแกนด้านในเป็นไม้ เจดีย์บรรจุพระพุทธรูป ทอง นาก เงิน 1 องค์ สร้างมาพร้อมกับวัด และทางวัดได้ปฏิสังขรณ์ใหม่ เป็นเจดีย์องค์ใหญ่สีทอง และมีวิหารหลังวัด มีพระพุทธรูปศักดิ์สิทธิ์ 2 องค์ เนื้อศิลาแดง ปางมารวิชัย งดงามมาก

**อ้างอิง**
บางพรหม
หมวดหมู่:โบราณสถานในจังหวัดสมุทรสงคราม
สลัดไข่

สลัดไข่ (egg salad) เป็นอาหารที่ทำจากไข่ต้มสับหรือไข่คน มัสตาร์ด และมายองเนส ซึ่งมักจะรวมถึงส่วนผสมอื่น ๆ เช่น ขึ้นฉ่าย
ปรุงด้วยเครื่องปรุงในรูปสมุนไพร เครื่องเทศ และส่วนผสมอื่น ๆ และใส่มายองเนส คล้ายกับสลัดไก่ สลัดแฮม และสลัดทูน่า สลัดไข่ทั่วไปทำจากไข่ต้มสุกสับ มายองเนส มัสตาร์ด ขึ้นฉ่าย หัวหอม เกลือ พริกไทยดำ และปาปริก้า ใช้เป็นไส้สำหรับแซนวิชไข่ นอกจากนี้ยังมักใช้เป็นท็อปปิ้งสำหรับสลัดผักได้อีกด้วย

**ประวัติศาสตร์ **
หนึ่งในสูตรแซนวิชสลัดไข่ที่ตีพิมพ์และเป็นที่รู้จักมากที่สุด ได้รับการตีพิมพ์ในหนังสือ The Boston Cooking-School Cook Book ฉบับปี ค.ศ. 1896

**รูปแบบอื่น ๆ**
สลัดไข่สามารถทำได้อย่างสร้างสรรค์โดยเพิ่มอาหารเย็นอื่น ๆ จำนวนเท่าใดก็ได้ เบคอน พริกหยวก เคเปอร์ ชีส แตงกวา หัวหอม ผักกาดดอง ผักดอง และซอสมะเขือเทศ เป็นส่วนผสมเพิ่มเติมที่สามารถหาเจอทั่วไป
ไส้แซนวิชที่คล้ายกันคือมายองเนสไข่ ซึ่งคือไข่ต้มสุกสับผสมกับมายองเนสเท่านั้น 
มีอาหารที่คล้ายกันที่นิยมในรัสเซียและอดีตสหภาพโซเวียตซึ่งก็คือสลัดโอลิเวียร์ (Olivier Salad)

**อ้างอิง**
หมวดหมู่:สลัด
หมวดหมู่:อาหารไข่
วัดพลับสุทธาวาส

วัดพลับสุทธาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี
วัดพลับสุทธาวาสเป็นวัดเก่าไม่ทราบว่าสร้างเมื่อใด จนในสมัยที่ชาวมอญอพยพมาตั้งถิ่นฐานในตำบลนี้ และได้ตั้งวัดริเริ่มก่อสร้างโดยหลวงนราภัย พิทักษ์ อดีตนายอำเภอสมัยนั้น กับนายคง ไม่ทราบนามสกุล เป็นผู้ริเริ่มและบริจาคเงินก่อสร้างขึ้น บริเวณที่สร้างวัดมีเนื้อที่ 11 ไร่ 3 งาน 78 ตารางวา นายเวน นางยอน แก้วเกลี้ยง เป็นผู้บริจาคที่ดินให้ กรมการศาสนาระบุตั้งวัดเมื่อ พ.ศ. 2363 ได้รับพระราชทานวิสุงคามสีมาเมื่อวันที่ 19 ธันวาคม พ.ศ. 2467 ชาวบ้านนิยมเรียกสั้น ๆ ว่า วัดพลับ
อาคารเสนาสนะ ได้แก่ อุโบสถใช้อิฐมอญก่อสร้างวัด เจดีย์ย่อมุมไม้สิบสอง เป็นเจดีย์มอญอายุกว่า 100 ปี มีฐานเป็นสิงห์ องค์สถูปชั้นยอดเจดีย์เป็นดอกบัว 9 ชั้น หอสวดมนต์แบบมอญ ศาลาการเปรียญ เสาไม้เต็งสลักภาษามอญ เสาหงส์หน้าโบสถ์ และหอระฆัง ปูชนียวัตถุของวัดมี หลวงพ่อเงิน พระพุทธรูปศักดิ์สิทธิ์สมัยอยุธยา ในสมัยก่อนหลวงพ่อเงินถูกเอาปูนหุ้มไว้ ผู้สร้างเป็นชาวมอญ ฉากที่หุ้มหลวงพ่อเงิน ทำด้วยไม้สัก สลักเป็นลายกระหนกไทย และมีกระจกแก้วหุ้ม เครื่องกรองน้ำโบราณ และธรรมาสน์ยอดนางชี

**อ้างอิง**
พลับสุทธาวาส
พลับสุทธาวาส
หมวดหมู่:โบราณสถานในจังหวัดปทุมธานี
อำเภออัรร็อฎมะฮ์

อัรร็อฎมะฮ์ (الرضمة) เป็นอำเภอของเขตผู้ว่าการอิบบ์ ประเทศเยเมน ใน พ.ศ. 2546 อำเภอนี้มีประชากร 76,576 คน

**อ้างอิง**
อัรร็อฎมะฮ์
เรือพาณิชย์

เรือค้าขายในประวัติศาสตร์: เรือ บรรทุกสินค้าฟลูอิ ทสัญชาติดัตช์ในช่วงปลายศตวรรษที่ 17
เรือพาณิชย์ (Merchant ship, Merchant vessel, Trading vessel, Merchantman) เป็นพาหนะทางน้ำที่บรรทุกสินค้าหรือบรรทุกผู้โดยสาร เพื่อรับจ้าง สิ่งนี้ตรงกันข้ามกับเรือสำราญ ซึ่งใช้เพื่อการพักผ่อนหย่อนใจส่วนบุคคล และเรือเดินสมุทร ซึ่งใช้เพื่อวัตถุประสงค์ทางการทหาร
เรือพาณิชย์มีขนาดและรูปร่างมากมาย ตั้งแต่เรือดำน้ำเป่าลมขนาด 20 ฟุตในฮาวาย ไปจนถึงเรือคาสิโน สำหรับผู้โดยสาร 5,000 คน แล่นไปตามแม่น้ำมิสซิสซิปปี ไปจนถึงเรือลากจูง ที่แล่นไปตามท่าเรือนิวยอร์ก ไปจนถึงเรือบรรทุกน้ำมัน 1,000 ฟุต และเรือบรรทุกตู้สินค้าที่ท่าเรือหลัก ไปจนถึงเรือดำน้ำ บรรทุกผู้โดยสารแล่นไปตามทะเลแคริบเบียน
ประเทศส่วนใหญ่ในโลกมีการขนส่งทางเรือ อย่างไรก็ตาม เนื่องจากค่าใช้จ่ายในการดำเนินงานที่สูงในปัจจุบัน กองเรือเหล่านี้จึงมีหลายกรณีที่แล่นเรือภายใต้ธงของประเทศที่เชี่ยวชาญในการจัดหากำลังคนและบริการในเงื่อนไขที่ดี ธงดังกล่าวเรียกว่า "ธงเพื่อความสะดวก" ปัจจุบันไลบีเรียและปานามาเป็นที่ชื่นชอบเป็นพิเศษ อย่างไรก็ตาม การเป็นเจ้าของเรือสามารถทำได้โดยประเทศใดก็ได้
เรือพาณิชย์ของกรีกมีขนาดใหญ่ที่สุดในโลก ปัจจุบันกองเรือกรีกคิดเป็นร้อยละ 16 ของระวางบรรทุกทั่วโลก ทำให้ปัจจุบันเป็นกองเรือพาณิชย์ระหว่างประเทศที่ใหญ่ที่สุดในโลก แม้ว่าจะไม่ใช่กองเรือที่ใหญ่ที่สุดในประวัติศาสตร์
ในช่วงสงคราม เรือพาณิชย์อาจจะใช้เป็นตัวช่วยให้กับกองทัพเรือของประเทศของตน และมีการเรียกร้องให้ส่งทหาร บุคลากร และวัสดุ

**คำจำกัดความ**
คำว่า "เรือพาณิชย์" ถูกกำหนดโดยหน่วยยามฝั่งสหรัฐว่าเป็นเรือใด ๆ (เช่น เรือ หรือ เรือกำปั่น) ที่ทำงานการค้าเชิงพาณิชย์หรือที่บรรทุกผู้โดยสารเพื่อการเช่าซื้อ

**อ้างอิง**

**แหล่งข้อมูลอื่น**
  ภาพถ่ายของเรือค้าขาย
หมวดหมู่:การขนส่งทางน้ำ
การรมควัน

เนื้อที่แขวนอยู่ในโรงรมควันในสวิตเซอร์แลนด์
การรมควัน เป็นกระบวนการปรุงแต่ง ปรุงอาหาร หรือการถนอมอาหาร โดยการสัมผัสกับควันจากการเผาไหม้หรือวัสดุกรุ่น ส่วนใหญ่มักใช้ไม้ เนื้อ ปลา และชาลัปซังซูจงในการรมควัน 
ในยุโรป ไม้อัลเดอร์เป็นไม้สำหรับรมควันแบบดั้งเดิม แต่ในปัจจุบันมักใช้ไม้โอ๊กมากกว่า และไม้บีชในบางครั้ง ในอเมริกาเหนือ ฮิกคอรี เมสไคว โอ๊ก พีแคน อัลเดอร์ เมเปิ้ล และไม้ของต้นผลไม้ เช่น แอปเปิ้ล เชอร์รี่ และพลัม มักใช้ในการรมควัน นอกจากนี้ยังสามารถใช้ชีวมวลอื่น ๆ นอกเหนือจากไม้ได้ บางครั้งอาจมีการเติมเครื่องปรุงต่าง ๆ ด้วย การรมควันชาแบบจีนใช้ส่วนผสมของข้าวดิบ น้ำตาล และชาอุ่น มาให้ความร้อนที่ฐานของกระทะ 
ผู้ผลิตแฮมและเบคอนในอเมริกาเหนือบางรายรมควันจากการเผาซังข้าวโพด พีตถูกเผาจนแห้งและรมควันข้าวบาร์เลย์มอลต์ใช้ทำสก็อตวิสกี้และเบียร์บางชนิด ในนิวซีแลนด์มักใช้ขี้เลื่อยจากต้นมานูก้า (ต้นชา) มารมควันร้อนปลา ในไอซ์แลนด์ใช้มูลแกะแห้งมารมควันเย็นปลา เนื้อแกะ และปลาวาฬ
ในอดีต ฟาร์มในโลกตะวันตกมีอาคารเล็ก ๆ ที่เรียกว่า "โรงรมควัน" ซึ่งสามารถรมควันและเก็บเนื้อสัตว์ได้ โดยทั่วไปแล้วอาคารนี้มักแยกออกจากอาคารอื่น ๆ ทั้งเนื่องจากอันตรายจากไฟไหม้ และเนื่องจากควันไฟ การรมควันอาหารอาจทำให้เกิดโพลีไซคลิกอะโรมาติกไฮโดรคาร์บอน ซึ่งอาจนำไปสู่ความเสี่ยงที่เพิ่มขึ้นของมะเร็งบางชนิด อย่างไรก็ตามการเชื่อมโยงนี้ยังคงเป็นที่ถกเถียงกันอยู่
การรมควันสามารถทำได้ 4 วิธี ได้แก่ การรมควันเย็น การรมควันอุ่น การรมควันร้อน และการรม "ควันเหลว" อย่างไรก็ตามวิธีการปล่อยควันส่งผลกระทบต่อพื้นผิวของอาหารเท่านั้น และไม่สามารถเก็บรักษาอาหารได้ ดังนั้นการรมควันจึงจับคู่กับการกีดขวางจุลินทรีย์อื่น ๆ เช่น การแช่เย็น และการบรรจุหีบห่อ เพื่อยืดอายุการเก็บรักษาอาหาร

**ประเภท**

**การรมควันเย็น**
การรมควันเย็นเย็นแตกต่างจากการรมควันร้อนตรงที่อาหารยังคงดิบตลอดกระบวนการรมควันแทนที่จะปรุงสุก โดยทั่วไปอุณหภูมิของโรงรมควันสำหรับการรมควันแบบเย็นจะมีอุณหภูมิอยู่ระหว่าง 20 ถึง 30°C (68 ถึง 86°F) ในช่วงอุณหภูมินี้อาหารจะมีกลิ่นรมควันแต่ยังคงชื้นอยู่ การรมควันเย็นไม่ได้ปรุงอาหารดังนั้นเนื้อสัตว์ควรได้รับถนอมอาหารอย่างเต็มที่ก่อนที่ทำการรมควันเย็น 

**การรมควันอุ่น**
การรมควันอุ่นคือการให้อาหารสำผัสกับอุณหภูมิ 25–40°C (77–104°F)

**การรมควันร้อน**
การรมควันร้อนคือการให้อาหารได้รับควันและความร้อนในสภาพแวดล้อมที่มีการควบคุม เช่น เตาอบสำหรับการรมควัน หรือโรงรมควัน การรมควันร้อนต้องใช้เครื่องรมควันซึ่งอาจสร้างความร้อนจากฐานที่เป็นถ่าน ส่วนประกอบที่ให้ความร้อนภายในเครื่องรมควัน หรือจากเตาอบ อาหารจากการรมควันร้อนจะทำให้สุกและปรุงรสด้วยควันไม้ไปพร้อมกัน

**ควันเหลว**
ควันเหลว ผลิตภัณฑ์ที่ได้จากสารประกอบควันในน้ำ ถูกนำไปใช้กับอาหารโดยการฉีดพ่นหรือจุ่ม

**อ้างอิง**
หมวดหมู่:บาร์บีคิว
หมวดหมู่:การทำอาหาร
หมวดหมู่:การเก็บรักษาอาหาร
ตำบลบ้านเป้า (อำเภอแม่แตง)

บ้านเป้า เป็นตำบลในอำเภอแม่แตง จังหวัดเชียงใหม่ เป็นที่ตั้งของอุทยานแห่งชาติศรีลานนา เป็นพื้นที่ภูเขาสูง โดยเฉพาะบริเวณพื้นที่ตอนกลาง ซึ่งทำให้เกิดลำห้วยหลายสายก่อนไหลลงสู่เขื่อนแม่งัดสมบูรณ์ชล

**ที่ตั้งและอาณาเขต**
ตำบลบ้านเป้ามีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลแม่นะ (อำเภอเชียงดาว)- ทิศตะวันออก ติดต่อกับตำบลแม่ปั๋ง และตำบลโหล่งขอด (อำเภอพร้าว)- ทิศใต้ ติดต่อกับตำบลแม่หอพระ และตำบลช่อแล- ทิศตะวันตก ติดต่อกับตำบลอินทขิล

**ประวัติ**
บ้านเป้า ตามคำบอกเล่าในสมัยพุทธกาล พระพุทธเจ้าเสด็จผ่านมาถึงบริเวณบ้านแห่งนี้ไม่พบผู้คนเลยจึงทรงพยากรณ์ต่อไปภายภาคหน้าบริเวณนี้จะได้ชื่อว่า บ้านเป่า (ร้าง, ไม่มีผู้คน) และเสด็จไปยังอีกหมู่บ้านหนึ่ง อยู่ทางทิศเหนือ คือ บ้านแม่หลิม ปัจจุบันคือบ้านแม่เลิม หมู่ที่ 2 ต่อมาบริเวณบ้านเป้าจะมีไม้เป้าขึ้นบริเวณฝั่งตะวันออกของน้ำแม่ปิง ต่อมาบริเวณ 4 ตำบล คือตำบลบ้านเป้า ตำบลช่อแล ตำบลแม่หอพระ และตำบลอินทขิล รวมกันเรียกว่า เมืองแกน คนจึงมักเรียกติดปากกันว่า บ้านเป้าเมืองแกน หรือ บ้านเป้าแม่เลิม 
ปี พ.ศ. 2418 ตรงกับสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์ พระองค์ทรงรับสั่งให้เจ้าอินทวิชยานนท์ (เจ้าชีวิต) เจ้าผู้ปกครองนครเชียงใหม่องค์ที่ 7 จัดตั้งแขวงเมืองแกนขึ้นเป็นครั้งแรกในท้องที่บ้านเป้า เพราะติดกับลำน้ำปิง สะดวกต่อการคมนาคมทางเรือ ในสมัยนั้นจึงเรียกว่า บ้านท่าศาลา โดยมีท้าวแสนไชยเป็นหัวหน้าแขวง นับว่าบ้านเป้าเป็นที่ตั้งของอำเภอแม่แตงที่แรก

**การแบ่งเขตการปกครอง**

**การปกครองส่วนภูมิภาค**
พื้นที่ตำบลบ้านเป้าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 4,179 คน แบ่งเป็นชาย 2,030 คน หญิง 2,149 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 11 ในอำเภอแม่แตง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ตำบลบ้านเป้าเดิมมีฐานะเป็นสภาตำบลบ้านเป้า ในปี พ.ศ. 2516 ต่อมาปี พ.ศ. 2538 สภาตำบลบ้านเป้ามี 7 หมู่บ้าน พื้นที่ 82.04 ตารางกิโลเมตร ประชากร 3,936 คน และ 1,344 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านเป้าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านเป้า

**อ้างอิง**
บ้านเป้า
บ้านเป้า
ตำบลบ้านเป้า

ตำบลบ้านเป้า อาจหมายถึง
*ตำบลบ้านเป้า อำเภอแม่แตง จังหวัดเชียงใหม่
*ตำบลบ้านเป้า อำเภอเกษตรสมบูรณ์ จังหวัดชัยภูมิ
*ตำบลบ้านเป้า อำเภอพุทไธสง จังหวัดบุรีรัมย์
*ตำบลบ้านเป้า อำเภอหนองสูง จังหวัดมุกดาหาร
*ตำบลบ้านเป้า อำเภอเมืองลำปาง จังหวัดลำปาง
อำเภออัลวะเฎียอ์

อัลวะเฎียอ์ (الوضيع) เป็นอำเภอของเขตผู้ว่าการอับยัน ประเทศเยเมน ใน พ.ศ. 2546 อำเภอนี้มีประชากร 23,400 คน

**อ้างอิง**
อัลวะเฎียอ์
วัดบางกร่าง

วัดบางกร่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองบางกร่าง ในหมู่ที่ 3 บ้านบางกร่าง ตำบลบางกร่าง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 10 ไร่ 80 ตารางวา 
วัดบางกร่างสร้างขึ้นเมื่อ พ.ศ. 2400 แต่อาจสร้างก่อนหน้านั้น ไม่ทราบนามและประวัติผู้สร้าง ชื่อของวัดคงเรียกตามชื่อคลองที่ตั้งอยู่ใกล้ชิด วัดได้รับการบูรณะเมื่อ พ.ศ. 2493 โดยสร้างอุโบสถขึ้นใหม่แทนหลังเดิมและปรับปรุงก่อสร้างเสนาสนะอื่นอีก วัดได้รับพระราชทานวิสุงคามสีมาเมื่อ พ.ศ. 2400
อาคารเสนาสนะได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2493 เป็นอาคารก่ออิฐถือปูน กุฏิสงฆ์ เป็นอาคารไม้และอาคารคอนกรีตเสริมเหล็กจำนวน 10 หลัง เป็นอาคารทรงไทยโบราณ 9 หลัง บังกะโล 1 หลัง ครึ่งตึก 2 ชั้น 2 หลัง หอสวดมนต์ สร้างเมื่อ พ.ศ. 2460 และศาลาการเปรียญ สร้างเมื่อ พ.ศ. 2505

**อ้างอิง**
บางกร่าง
วัดใหม่ผดุงเขต

วัดใหม่ผดุงเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี ปัจจุบันมีพระครูนิมิตกิจโสภณ (เดชา อาภาธโร) หรือหลวงพ่อเก๊าเป็นเจ้าอาวาส 
วัดใหม่ผดุงเขตสร้างขึ้นเมื่อ พ.ศ. 2470 โดยขุนผดุงเขต (เข้ม มีสกุล) กำนันตำบลศาลากลางในสมัยนั้น ร่วมกับผู้มีจิตศรัทธาบริจาคที่ดินเพื่อสร้างวัด เริ่มจากเป็นสำนักสงฆ์เล็ก ๆ ที่มีพระสงวน ถาโม จากวัดตะเคียนเป็นผู้ดูแล ต่อมาจึงได้รับการประกาศจัดตั้งเป็นวัดเมื่อ พ.ศ. 2480 วัดได้รับพระราชทานวิสุงคามสีมาและผูกพัทธสีมาเมื่อ พ.ศ. 2484 ในช่วงแรกชาวบ้านมักเรียกว่า วัดใหม่ตาเข้ม หรือ วัดขุนผดุง ตามชื่อผู้นำการสร้างวัด 
อาคารเสนาสนะได้แก่ อุโบสถ สร้างเมื่อ พ.ศ. 2484 ศาลาการเปรียญ สร้างเมื่อ พ.ศ. 2484 หอสวดมนต์ กุฎิสงฆ์ วิหาร ศาลาอเนกประสงค์ และศาลาบำเพ็ญกุศล
วัดใหม่ผดุงเขตมีพระพุทธรูปศักดิ์สิทธิ์คือ หลวงพ่อทรงโปรด ผู้อาวุโสเล่าว่าเป็นพระพุทธรูปที่ลอยน้ำมาติดโคนต้นไทรริมน้ำบริเวณหลังพระอุโบสถ ชาวบ้านและศิษย์วัดพยายามนำขึ้นมาจากน้ำแต่ไม่สำเร็จทั้ง ๆ ที่พระพุทธรูปองค์นี้มีขนาดไม่ใหญ่ พระสงวนจึงมาอัญเชิญด้วยตัวเองและทำพิธีจึงสามารถนำพระพุทธรูปขึ้นมาได้และนำมาประดิษฐานอยู่ที่วัด วัดมีการจัดงานนมัสการปิดทองเป็นประจำในกลางเดือนสามของทุกปี

**อ้างอิง**
ใหม่ผดุงเขต
แพโค

คัง ดง-โฮ (姜東昊; เกิด 21 กรกฎาคม พ.ศ. 2538) ซึ่งใช้ชื่อในวงการบันเทิงว่า แพโค (白虎) เป็นนักร้องและนักแต่งเพลงชาวเกาหลีใต้ เขาเปิดตัวใน พ.ศ. 2555 ในฐานะนักร้องหลักของนิวอิสต์ บอยแบนด์เกาหลีใต้ เขายังมีชื่อเสียงจากการแข่งขันในรายการพรอดิวซ์ 101 ฤดูกาล 2 ใน พ.ศ. 2560

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:สมาชิกของนิวอิสต์
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
เร็น (นักร้อง)

ชเว มิน-กี (เกิด 3 พฤศจิกายน พ.ศ. 2538) หรือที่รู้จักกันในชื่อ เร็น เป็นนักร้อง, นักแสดง และบุคคลทางโทรทัศน์ชาวเกาหลีใต้ที่เกี่ยวข้องกับเพลดิสเอนเตอร์เทนเมนต์ เขาเดบิวต์ในปี พ.ศ. 2555 ในฐานะนักร้องรองของบอยแบนด์เกาหลีใต้วงนิวอิสต์

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักดนตรีจากปูซาน
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:ศิลปินสังกัดบีพีเอ็มเอนเตอร์เทนเมนต์
หมวดหมู่:ไอดอลชายชาวเกาหลีใต้
หมวดหมู่:นักร้องป็อปชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:ผู้เข้าแข่งขันพรอดิวซ์ 101
หมวดหมู่:นักแสดงชายจากปูซาน
หมวดหมู่:เจ้าเมืองเพชรบุรี

หมวดหมู่:ประวัติศาสตร์ของจังหวัดเพชรบุรี
หมวดหมู่:ผู้ว่าราชการจังหวัดเพชรบุรี
เพชรบุรี
จิน หลงกั๋ว

จิน หลงกั๋ว (first=s; เกิด 2 มีนาคม พ.ศ. 2539) เป็นนักร้องชาวจีนที่อยู่ในเกาหลีใต้ เขาเป็นที่รู้จักกันดีในฐานะสมาชิกของบอยแบนด์โปรเจ็กต์เกาหลีใต้วง เจบีเจ, และได้อันดับที่ 21 ในรายการเรียลลิตี้พรอดิวซ์ 101 ซีซั่น 2 

**อ้างอิง**

**แหล่งข้อมูลอื่น**
 catsgoesmeow_
หมวดหมู่:นักร้องชายชาวจีน
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดกาเกาเอ็ม
หมวดหมู่:ศิลปินสังกัดเพลย์เอ็มเอนเตอร์เทนเมนต์
จิตใต้สำนึก

ในวิชาจิตวิทยา จิตใต้สำนึก หมายถึง ส่วนของจิตที่ไม่อยู่ในการตระหนักรู้แบบเพ่งในขณะนั้น
ซิกมุนด์ ฟรอยด์ นักจิตวิทยาสำนักจิตวิเคราะห์ ใช้คำนี้ในปี 1893 เพื่ออธิบายความเชื่อมโยงและแรงขับที่เข้าไม่ถึงการรับรู้ (หรือจิตสำนึก) ต่อมาเขาเลิกใช้คำนี้แล้วเปลี่ยนไปใช้คำว่า จิตไร้สำนึกแทน

**อ้างอิง**
หมวดหมู่:การสะกดจิต
หมวดหมู่:สกุล ณ ร้อยเอ็จ

หมวดหมู่:เจ้านายฝ่ายอีสาน
หมวดหมู่:บุคคลจากจังหวัดร้อยเอ็ด
หมวดหมู่:นามสกุลพระราชทาน
จู เจิ้งถิง

จู เจิ้งถิง (Zhu Zhengting; เกิด 18 มีนาคม พ.ศ. 2539) เป็นนักร้องและนักแสดงชาวจีน เขาเข้าร่วมในรายการแสดงความสามารถของเกาหลี พรอดิวซ์ 101 ซีซั่นที่ 2 ในปี ค.ศ. 2017 และเดบิวต์ในฐานะสมาชิกของบอยแบนด์วง Nine Percent ในวันที่ 6 เมษายน พ.ศ. 2561 ผ่านรายการ Idol Producer ของจีน ปัจจุบันเขาเป็นหัวหน้าวงและนักเต้นหลักของวง NEXT สังกัดค่ายเยฺว่หฺวา

**อ้างอิง**

**แหล่งข้อมูลอื่น**
หมวดหมู่:นักร้องชายชาวจีน
หมวดหมู่:ผู้เข้าแข่งขันพรอดิวซ์ 101
โชโล มาริดูเอญญา

โชโล มาริดูเอญญา (Xolo Maridueña; เกิด 9 มิถุนายน พ.ศ. 2544) เป็นนักแสดงชาวอเมริกัน เชื้อสายเม็กซิโก, คิวบา และเอกวาดอร์ เขามีชื่อเสียงจากการรับบทเป็นมิเกล ดิอัซ ในภาพยนตร์ชุดทางเน็ตฟลิกซ์เรื่อง คอบร้า ไค และรับบทเป็นวิกเตอร์ เกรอัม ในภาพยนตร์ชุดทางโทรทัศน์เรื่อง แพเรินต์ฮุด

**อ้างอิง**
หมวดหมู่:บุคคลที่เกิดในปี พ.ศ. 2544
หมวดหมู่:นักแสดงอเมริกัน
คาร์ล ลัมบลี

คาร์ล วินสตัน ลัมบลี (Carl Winston Lumbly; เกิด 14 สิงหาคม พ.ศ. 2494) เป็นนักแสดงชาวอเมริกัน เขามีชื่อเสียงจากการรับบท ดิก แฮลโลแรน ในเรื่อง ดอกเตอร์สลีพ, นักสืบ NYPD Marcus Petrie ในละครตำรวจช่องซีบีเอสเรื่อง แคกนีแอนด์เลซี, เจ้าหน้าที่สำนักข่าวกรองกลาง มาร์คัส ดิกซันในซีรีส์ดราม่าจารกรรมช่องเอบีซีเรื่อง เอเลียส และพากย์เสียงของ J'onn J'onnz/Martian Manhunter สำหรับซีรีส์แอนิเมชันเรื่อง จัสติสลีก และ จัสติสลีกอันลิมิเต็ด รวมถึงภาพยนตร์แอนิเมชันหนังแผ่นเรื่อง จัสติสลีก: ดูม และวิดีโอเกม อินจัสติส: ก็อดส์อมองอัส ลัมบลีแสดงเป็น M'yrnn พ่อของ J'onn J'onnz ในเรื่อง ซูเปอร์เกิร์ล ตั้งแต่ปี ค.ศ. 2017-2019

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2494
หมวดหมู่:จักรวาลภาพยนตร์มาร์เวล
เดสมอนด์ เชม

เดสมอนด์ เชม (Desmond Chiam) เป็นนักแสดงชาวออสเตรเลียที่มีชื่อเสียงจากการรรับบท ไวแอตต์ โคล ในเรื่อง รีฟเบรก และผู้พันริกาในเรื่อง เดอะแชนนาราครอนิเคิลส์

**อาชีพ**
ในช่วงแรกเชมประกอบอาชีพทนายความหลังจากจบการศึกษาจากมหาวิทยาลัยเมลเบิร์น เมื่อรู้สึกไม่พอใจกับวิชาชีพหลังจากผ่านไปสามเดือน เขาจึงตัดสินใจหันเหสู่สาขาการเต้นเบรกแดนซ์และการแสดง

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2530
หมวดหมู่:จักรวาลภาพยนตร์มาร์เวล
หมวดหมู่:ชาวออสเตรเลียเชื้อสายจีน
หมวดหมู่:ชาวออสเตรเลียเชื้อสายสิงคโปร์
เคล เบ็นนิต

เคล เบ็นนิต (Clé Bennett) เป็นนักแสดงโทรทัศน์, ภาพยนตร์ และละครเวทีของแคนาดา

**ชีวิตในวัยเด็ก**
เบ็นนิตเกิดที่เมืองโทรอนโต รัฐออนแทรีโอ ประเทศแคนาดา

**อาชีพ**
เบ็นนิตเป็นที่รู้จักจากการแสดงบทวายร้าย แฮร์ริส ไพรม์ ในเรื่อง ฮีโรส์รีบอร์น ของเอ็นบีซี เขาเป็นผู้ได้รับรางวัลเจมินี่สองครั้ง โดยได้รับรางวัลในสาขานักแสดงสมทบชายยอดเยี่ยมในภาพยนตร์ชุดทางโทรทัศน์แนวชีวิตเรื่อง เดอะไลน์ และนักแสดงสมทบชายยอดเยี่ยมในภาพยนตร์ชุดสั้นทางโทรทัศน์เรื่อง กันส์ เขารับบทเป็น Lemar Hoskins / Battlestar ในภาพยนตร์ชุดสั้นทางโทรทัศน์เรื่อง เดอะฟอลคอนและเดอะวินเทอร์โซลเจอร์ ของดิสนีย์+

**อ้างอิง**
หมวดหมู่:นักแสดงแคนาดา
หมวดหมู่:จักรวาลภาพยนตร์มาร์เวล
เอมี อะคีโน

เอมี อะคีโน แม็กคอย (Amy Aquino McCoy; เกิด 20 มีนาคม พ.ศ. 2500) เป็นนักแสดงโทรทัศน์, ภาพยนตร์ และละครเวทีชาวอเมริกัน สำเร็จการศึกษาจากมหาวิทยาลัยฮาร์วาร์ดและมหาวิทยาลัยเยล ได้แสดงในซีรีส์โทรทัศน์เช่น บรุกลินบริดจ์, อีอาร์ และ บีอิงฮิวแมน และได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ จากบทบาทของเธอในเรื่อง พิกเก็ตเฟ็นซิส เธอเป็นเลขานุการร่วม/เหรัญญิกของสมาคมนักแสดงภาพยนตร์และโทรทัศน์จนถึงเดือนสิงหาคม พ.ศ. 2558 และปัจจุบันเป็นนักแสดงในภาพยนตร์ชุดทางโทรทัศน์เรื่อง บอช ของ แอมะซอนสตูดิโอส์ รับบท ร.ต. เกรซ บิลเล็ตส์

**อ้างอิง**
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:บุคคลที่เกิดในปี พ.ศ. 2500
หมวดหมู่:จักรวาลภาพยนตร์มาร์เวล
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงชาวอเมริกันในศตวรรษที่ 20
ลีออน เจมส์

ลีออน พิชญ เจมส์ (Leon Pitchaya James; เกิด 29 สิงหาคม พ.ศ. 2544) เป็นนักฟุตบอลอาชีพชาวไทยที่เกิดและเติบโตใน อังกฤษ ปัจจุบันเล่นในตำแหน่งกองกลางของบุรีรัมย์ ยูไนเต็ด ในไทยลีก 

**ประวัติส่วนตัว**
ลีออน มีพ่อเป็นลูกครึ่งไทย-อังกฤษ ส่วนแม่เป็นคนไทย
เจมส์ใช้เวลา 12 ปีในการเล่นให้กับเลสเตอร์ซิตี้ โดยเป็นคนไทยคนแรกที่เซ็นสัญญารับทุนการศึกษาในอังกฤษ ลงแข่งขันรายการต่าง ๆ เช่น รายการเอฟเอยูธคัพ (เข้าถึงรอบก่อนรองชนะเลิศ) ก่อนตัดสินใจแยกทางกับเลสเตอร์ซิตี้เพื่อย้ายกลับมาประเทศไทยและเซ็นสัญญาอาชีพครั้งแรกกับสโมสรราชบุรี มิตรผล ในไทยลีก โดยเจมส์ได้ลงเล่นในรายการช้างเอฟเอคัพ
เจมส์เซ็นสัญญาฉบับที่ 2 กับสโมสรสุโขทัยซึ่งเป็นบ้านเกิดของเขา ต่อมาเมื่อวันที่ 1 มิถุนายน พ.ศ. 2565 เขาได้ย้ายไปเล่นให้กับหนองบัว พิชญ และเมื่อวันที่ 7 กรกฎาคม พ.ศ. 2566 เขาได้ย้ายไปเล่นให้กับบุรีรัมย์ ยูไนเต็ด และเมื่อวันที่ 3 มกราคม พ.ศ. 2567 เขาได้ย้ายไปเล่นให้กับชลบุรี เอฟซี ด้วยสัญญายืมตัว

**เกียรติประวัติ**
บุรีรัมย์ ยูไนเต็ด
*ไทยลีก: 2566–67
*ฟุตบอลชิงแชมป์สโมสรอาเซียน: 2567–68

**อ้างอิง**

**แหล่งข้อมูลอื่น**
  เว็บไซต์สโมสรฟุตบอลจังหวัดสุโขทัย date=2021-11-28 - 100031031153103
หมวดหมู่:บุคคลจากคอเวนทรี
หมวดหมู่:นักฟุตบอลชายชาวไทย
หมวดหมู่:นักฟุตบอลชาวอังกฤษ
หมวดหมู่:นักฟุตบอลเยาวชนชายทีมชาติไทย
หมวดหมู่:ชาวไทยเชื้อสายอังกฤษ
หมวดหมู่:ชาวอังกฤษเชื้อสายไทย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:รัฐมาลัย

หมวดหมู่:หน่วยการบริหารของประเทศไทยในอดีต
หมวดหมู่:บริติชมาลายา
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:สี่รัฐมาลัย

หมวดหมู่:รัฐมาลัย
หมวดหมู่:การยึดครองทางทหารของไทย
หมวดหมู่:ประเทศไทยในสงครามโลกครั้งที่สอง
หมวดหมู่:บริติชมาลายาในสงครามโลกครั้งที่สอง
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:ประเทศไทยในปี พ.ศ. 2485
หมวดหมู่:รัฐและดินแดนที่ก่อตั้งในปี พ.ศ. 2486
หมวดหมู่:สิ้นสุดในปี พ.ศ. 2488
หมวดหมู่:สหรัฐไทยเดิม

หมวดหมู่:หน่วยการบริหารของประเทศไทยในอดีต
หมวดหมู่:ประเทศไทยในสงครามโลกครั้งที่สอง
หมวดหมู่:การยึดครองพม่าของไทยในสงครามโลกครั้งที่สอง
หมวดหมู่:การยึดครองทางทหารของไทย
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:การทัพพม่า
หมวดหมู่:ประเทศไทยในปี พ.ศ. 2485
หมวดหมู่:รัฐและดินแดนที่ก่อตั้งในปี พ.ศ. 2486
หมวดหมู่:สิ้นสุดในปี พ.ศ. 2488
หมวดหมู่:จังหวัดนครจัมปาศักดิ์

นครจัมปาศักดิ์
หมวดหมู่:การยึดครองทางทหารของไทย
นครจัมปาศักดิ์
หมวดหมู่:รัฐและดินแดนที่ก่อตั้งในปี พ.ศ. 2484
หมวดหมู่:สิ้นสุดในปี พ.ศ. 2489
บิลิบิลิ

บิลิบิลิ (bilibili, p=bīlībīlī) มีชื่อเล่นว่า B Site (B站) ในประเทศจีน เป็นเว็บไซต์แบ่งปันวิดีทัศน์ของจีนซึ่งมีฐานในเซี่ยงไฮ้ มีแนววิดีโอที่เกี่ยวข้องกับแอนิเมชั่น คอมิก และเกม (ACG) ซึ่งผู้ใช้สามารถอัปโหลด, ชม และเขียนความเห็นซ้อนทับบนวิดีโอได้ บิลิบิลิใช้โปรแกรมเล่น Adobe Flash และ HTML5 ในการเล่นวิดีโอ ประกอบกับระบบความเห็นเลื่อนได้ซึ่งมีชื่อเล่นว่า "ม่านกระสุน" (弹幕 Chinese: danmu; Japanese: danmaku) อ้างอิงจากเกมประเภท bullet hell ที่เป็นประเภทย่อยของวิดีโอเกมแนว ชูตเอ็มอัป
บิลิบิลินำเสนอวิดีโอในหลากหลายสาขา อาทิ อนิเมะ, ดนตรี, การเต้นรำ, วิทยาศาสตร์และเทคโนโลยี, ความบันเทิง, ภาพยนตร์, ละคร, แฟชั่น, กลยุทธ์วิดีโอเกม, ชีวิตประจำวัน และ ภาพยนตร์โฆษณา บิลิบิลิให้บริการการถ่ายทอดสดผ่านสัญญาณต่อเนื่องซึ่งผู้ชมสามารถมีปฏิสัมพันธ์กับผู้สตรีมได้  นอกจากวิดีโอแล้ว บิลิบิลิยังมีเกมซึ่งส่วนใหญ่เป็นเกมมือถือในธีม ACG เช่นเกมเวอร์ชันจีนของ Fate/Grand Order
ผู้ก่อตั้งบิลิบิลิคือ สฺวี อี้ (p=Xú Yì, รู้จักในอีกชื่อว่า "⑨bishi" บนอินเทอร์เน็ต) สร้างเว็บไซต์ต้นแบบชื่อ Mikufans.cn หลังจบการศึกษระดับวิทยาลัยได้ 3 วัน  เขาเปิดเว็บไซต์อีกครั้งในชื่อบิลิบิลิภายหลังในปี ค.ศ. 2011 เขาก่อตั้งวิสาหกิจเริ่มต้นชื่อ Hangzhou Huandian Technology เพื่อจัดการการพัฒนาและการดำเนินงานของบิลิบิลิ ตั้งแต่เดือนพฤศจิกายน ค.ศ. 2014 陈睿 (1978年出生) (t=) ได้ขึ้นเป็น CEO และประธานบริหารของบิลิบิลิ
ในเดือนกันยายน ค.ศ. 2020 บริษัทได้ปล่อยดาวเทียมวิดีโอบิลิบิลิดวงแรก

**ประวัติ**
สฺวี อี้ (p=Xú Yì หรือที่รู้จักในอีกชื่อว่า "⑨bishi" บนอินเทอร์เน็ต) ก่อตั้งบิลิบิลิในปี พ.ศ. 2552 โดยได้รับแรงบันดาลใจจากเว็บไซต์แบ่งปันวิดีทัศน์ที่คล้าย ๆ กันคือ นิโกะนิโกะโดงะและแอกฟัน เวลานั้นสฺวี อี้เป็นผู้ใช้ในแอกฟันและต้องการสร้างเว็บไซต์ที่ดีกว่าแอกฟัน เขาใช้เวลาสามวันสร้างเว็บไซต์ต้นแบบชื่อ Mikufans.cn เป็นชุมชนแฟนดอมของฮัตสึเนะ มิกุ เมื่อเว็บไซต์เติบโตขึ้น จึงได้ปรับโฉมเว็บไซต์ใหม่สำหรับการแบ่งปันวิดีทัศน์โดยเฉพาะ และเปิดตัวในวันที่ 14 มกราคม พ.ศ. 2563 ด้วยชื่อ "บิลิบิลิ" ซึ่งมีที่มาจากชื่อ "บิริบิริ" (Biribiri) ชื่อเล่นของมิซากะ มิโคโตะ ตัวละครเอกในอนิเมะ เรลกัน แฟ้มลับคดีวิทยาศาสตร์ บิลิบิลิยังตั้งชื่อฟีเจอร์ต่าง ๆ ตามอนิเมะด้วย บิลิบิลิฉลองวันเกิดของมิซากะ มาโคโตะในทุกวันที่ 2 พฤษภาคมของทุกปี

**อ้างอิง**

**แหล่งข้อมูลอื่น**
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:บริษัทสื่อบันเทิง
หมวดหมู่:บริการรับฝากวีดิทัศน์
หมวดหมู่:ตราสินค้าจีน
โจรัน เจ้าหญิงแห่งหิมะและเลือด

โจรัน เจ้าหญิงแห่งหิมะและเลือด (lead=yes) เป็นซีรีส์อนิเมะญี่ปุ่นออริจินัลที่กำลังจะฉาย สร้างโดยสตูดิโอ Bakken Record และอำนวยการผลิตโดยบูชิโรด ออกอากาศตั้งแต่วันที่ 7 เมษายนถึง 23 มิถุนายน พ.ศ. 2564

**เรื่องย่อ**
เรื่องราวในประวัติศาสตร์ญี่ปุ่นในเส้นเวลาคู่ขนาน ยุคเมจิปีที่ 64 (ค.ศ. 1931) ซึ่งโชกุนโทกูงาวะ โยชิโนบุยังคงปกครองญี่ปุ่นแทนที่จะสละอำนาจให้นายกรัฐมนตรี ชาติญี่ปุ่นได้ค้นพบ "สายแร่มังกร" (Ryumyaku) แหล่งพลังงานที่มีลักษณะเฉพาะที่ทำให้ญี่ปุ่นมีความเจริญก้าวหน้าทางเทคโนโลยีอย่างมากในยุคเอโดะ ทว่ารัฐบาลก็ถูกคุกคามโดยกลุ่มหัวรุนแรงที่เรียกว่า "คูจินาวะ" ซึ่งไม่พอใจนโยบายการผูกขาดสายแร่มังกรของโทกูงาวะ และตั้งใจจะล้มล้างระบอบโชกุน รัฐบาลโทกูงาวะจึงตอบโต้ด้วยการก่อตั้งกลุ่ม "นูเอะ" องค์กรตำรวจลับที่อุทิศตนเพื่อถอนรากถอนโคนกลุ่มคูจินาวะ

**ตัวละคร**
Yukimura Sawa

ซาวะเป็นเด็กสาวอายุ 18 ปีซึ่งเบื้องหน้าเป็นเจ้าของร้านหนังสือมือสองและดูแลน้องสาวอยู่ที่บ้าน  ส่วนเบื้องหลัง ซาวะลอบทำงานเป็นมือสังหารของนูเอะ ซาวะเข้าร่วมกลุ่มนูเอะเพื่อหวังตามล่าผู้รับผิดชอบในการฆ่าล้างครอบครัวของเธอขณะเธอยังเด็ก ชื่อจริงคือคาราสึโมริ ซาวะ อยู่ในตระกูลผู้มีเลือดสีน้ำเงิน สามารถแปลงร่างบางส่วนให้เป็นอีกาขาว
Hanakaze Erena
เรย์เชลล์
นักเขียนนวนิยายและหญิงคณิกาผู้ลอบทำงานเป็นมือสังหารของนูเอะ
Tsukishiro Makoto
Voiced by|โชตะ อาโออิ
นักเล่นเครื่องดนตรี bandoneon ผู้ลอบทำงานเป็นมือสังหารของนูเอะ
Nakamura Asahi
Voiced by|อายาซะ อิโต
เด็กหญิงกำพร้าผู้ทำงานในร้านหนังสือของซาวะ และทำอาหารให้ซาวะที่บ้าน อยู่ในฐานะน้องสาวบุญธรรมของซาวะ
Kuzuhara Jin
Voiced by|จิกาฮิโระ โคบายาชิ
ผู้นำของนูเอะ
Takemichi Rinko

Janome
Voiced by|ชุนซูเกะ ซากูยะ
ผู้นำกลุ่มคูจินาวะ

**การผลิตและการเผยแพร่**
เมื่อวันที่ 9 กุมภาพันธ์ พ.ศ. 2563 ได้มีการประกาศการสร้างซีรีส์อนิเมะโทรทัศน์ออริจินัลในงานแถลงข่าวของบูชิโรด ซีรีส์อนิเมะสร้างโดยสตูดิโอ Bakken Record และกำกับโดยซูซูมุ คูโด เขียนบทโดยริกะ เนซุและคูนิฮิโกะ โอกาดะ ออกแบบตัวละครโดยคาโนะ โคมิยามะ รับผิดชอบดนตรีประกอบโดยมิจิรุ มีกำหนดฉายในวันที่ 31 มีนาคม พ.ศ. 2564 ทาง Hulu ประเทศญี่ปุ่น และวันที่ 7 เมษายน พ.ศ. 2564 ทางช่อง NTV และช่องอื่น ๆ  วง Raise A Suilen ร้องเพลงเปิดชื่อเพลงว่า "Exist" และเพลงปิดชื่อเพลงว่า "Embrace of Light". Crunchyroll ได้ลิขสิทธิ์เผยแพร่เป็นภาษาอังกฤษนอกทวีปเอเซีย Medialink ได้ลิขสิทธิ์เผยแพร่ในเอเชียตะวันออกเฉียงใต้และเอเชียใต้ และ Aniplus Asia ได้ลิขสิทธิ์เผยแพร่ในประเทศเกาหลีใต้

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการ 
*noparen=true
หมวดหมู่:อนิเมะที่ออกฉายในปี พ.ศ. 2564
หมวดหมู่:เมเดียลิงก์
แม่แบบ:บทความคัดสรร/เมษายน 2564

แผนภาพแสดงการสร้างเยื่อบุมดลูกและการสลายระหว่างรอบประจำเดือน
รอบประจำเดือน เป็นการเปลี่ยนแปลงตามธรรมชาติสม่ำเสมอที่เกิดขึ้นในระบบสืบพันธุ์เพศหญิง (โดยเฉพาะมดลูกและรังไข่) ซึ่งทำให้เกิดการตั้งครรภ์ขึ้นได้ รอบประจำเดือนมีความจำเป็นต่อการผลิตเซลล์ไข่ และเตรียมมดลูกสำหรับการตั้งครรภ์ รอบประจำเดือนเกิดขึ้นเนื่องจากการเพิ่มขึ้นและลดลงของเอสโตรเจน วงจรนี้ส่งผลให้ความหนาของเยื่อบุมดลูก (ในภาพ) และการเจริญเติบโตของไข่ ไข่จะถูกปล่อยออกจากรังไข่ประมาณวันที่ 14 ในรอบ; เยื่อบุผิวที่หนาขึ้นของมดลูกให้สารอาหารแก่ตัวเอ็มบริโอหลังฝังตัว หากไม่เกิดการตั้งครรภ์ เยื่อบุจะถูกปล่อยออกมาเกิดเป็นประจำเดือน หรือ "รอบเดือน"
หญิงถึง 80% รายงานว่ามีอาการในช่วงหนึ่งถึงสองสัปดาห์ก่อนมีประจำเดือน อาการที่พบบ่อย ได้แก่ สิว เจ็บเต้านม ท้องอืด รู้สึกเหนื่อยล้า หงุดหงิดและพื้นอารมณ์แปรปรวน อาการเหล่านี้รบกวนชีวิตปกติและจัดเป็นกลุ่มอาการก่อนมีประจำเดือนในหญิง 20 ถึง 30% และใน 3 ถึง 8% เป็นอาการที่รุนแรง
รอบแรกมักเริ่มระหว่างอายุ 12 ถึง 15 ปี เรียก การเริ่มแรกมีระดู (menarche) แต่อาจพบได้เร็วสุดอายุ 8 ปี ซึ่งยังถือว่าปกติอยู่ อายุเฉลี่ยของรอบแรกในหญิงประเทศกำลังพัฒนาพบช้ากว่าในหญิงประเทศพัฒนาแล้ว ระยะเวลาตรงแบบระหว่างวันแรกของรอบแรกจนถึงวันแรกของรอบถัดไป คือ 21 ถึง 45 วันในหญิงสาว และ 21 ถึง 35 วันในผู้ใหญ่ (เฉลี่ย 28 วัน) ประจำเดือนหยุดเกิดขึ้นหลังวัยหมดระดู ซึ่งปกติเกิดระหว่างอายุ 45 และ 55 ปี ปกติเลือดออกประมาณ 3 ถึง 7 วัน (อ่านต่อ...)
บทความคัดสรรก่อนหน้านี้: เบนจามิน เมานต์ฟอร์ต – พระคเณศ – เอจออฟเอ็มไพร์สที่เก็บถาวร – บทความคัดสรรอื่น ๆ
ฟุตบอลโลก 2022 รอบคัดเลือก โซนยุโรป – กลุ่ม ไอ

การแข่งขัน ฟุตบอลโลก 2022 รอบคัดเลือก โซนยุโรป กลุ่ม ไอ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม ไอ ประกอบไปด้วยหกทีม: แอลเบเนีย, อันดอร์รา, อังกฤษ, ฮังการี, โปแลนด์ และ ซานมารีโน แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)

**ตารางคะแนน**

**แมตช์**
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST,refn|group=note|CET (UTC+1) สำหรับนัดจนถึงวันที่ 27 มีนาคม และตั้งแต่วันที่ 31 ตุลาคม (นัดที่ 1 และ 9–10), และ CEST (UTC+2) สำหรับนัดตั้งแต่วันที่ 28 มีนาคม ถึง 30 ตุลาคม พ.ศ. 2564 (นัดที่ 2–8). ตามรายชื่อโดยยูฟ่า (เวลาท้องถิ่น, if different, are in parentheses).
----
----
----
----
----
----
----
----
----

**ผู้ทำประตู**

**หมายเหตุ**

**อ้างอิง**

**แหล่งข้อมูลอื่น**
Official FIFA World Cup website
** Qualifiers – Europe date=2019-04-17 , FIFA.com- European Qualifiers, UEFA.com
กลุ่ม ไอ
แม่แบบ:เหตุการณ์ปัจจุบัน/2564 เมษายน 7

กฎหมายและอาชญากรรม
*เหตุจลาจลในไอร์แลนด์เหนือ พ.ศ. 2564
**เยาวชนของกลุ่มภักดีอัลสเตอร์ ทำการจี้รถเมล์และวางเพลิงบริเวณฝั่งตะวันตกของเมืองเบลฟาสต์ นอกจากนี้มีการทำร้ายช่างภาพและทำลายกล้องของเขาด้วย  (RTÉ News) (บีบีซีไทย)
}